b'\n_START_ARTICLE_\nIvan Andreja\n_START_PARAGRAPH_\nIvan Andreja (Juan Andrea) (? - 1563.) je bio prvi Hrvat za kojeg se zna da je uselio u \xc4\x8cile. Bio je ratnik _NEWLINE_U \xc4\x8cileu je od 1551., nekoliko godina po osnutku Santiaga, \xc4\x8dilskog budu\xc4\x87eg glavnog grada, koji je osnovao konkvistador Pedro de Valdivia._NEWLINE_Bio je sna\xc5\xbene gra\xc4\x91e. Istakao se hrabro\xc5\xa1\xc4\x87u u ratovima s Indijancima. Poginuo je 1563. godine. _NEWLINE_Njegova pojava nije pro\xc5\xa1la nezapa\xc5\xbeeno ni u kronikama niti u knji\xc5\xbeevnosti. Literatura iz kolonijalnog doba i stare kronike ga spominju kao esclavona de nacion. \xc4\x8cilski Hrvat, sveu\xc4\x8d. prof. \xc4\x8cedomil Goi\xc4\x87 ga odre\xc4\x91uje kao Hrvata odnosno Slavonca. \xc5\xa0panjolski povjesni\xc4\x8dar Alfonso Gongora Marmolejo je zapisao u svojem djelu iz 1575. godine. Nakon toga javlja se u kronikama Pedra Marina de Lobere._NEWLINE_U knji\xc5\xbeevnost ga spominje \xc5\xa1panjolski pjesnik Alonso de Ercilla, koji je dobro poznavao hrvatsko priobalje. U poemi Aracuani na kastiljanskom jeziku pjevao je o podrijetlu, snazi i sr\xc4\x8danosti ovog pionira hrvatskog iseljeni\xc5\xa1tva u \xc4\x8cileu. Od inih pisaca, opjevao ga je \xc4\x8dilski pisac Pedro de Ona (jedan od prvih \xc4\x8dileanskih pisaca) u Arauco Domando.'